
Lehet-e bárki cigány? - avagy milyen karakterek megjelenítéséhez van joga a szerzőnek; vita Háy János: Mamikám c. könyve körül

Kulcsszavak: művészetfilozófia; Háy János; Mamikám; kritika; autonómia
Mikor egy író, költő, bármilyen szerző tollából születik egy karakter, és az a karakter formál
véleményt, tesz állításokat bizonyos témakörökben, az a jellem nem azonosítható a szerző
jellemével, a karakternek saját felelőssége, autonómiája van a megalkotás pillanatától kezdve.
Ebben a dolgozatban végigjárom a Háy János: Mamikám c. regénye körül kialakult vitát.
Vajon joga van-e a szerzőnek egy cigány karakter szereplőt E/1.-ben megszólaltatni
könyvében? Szándékosan nem azt írtam, hogy a karakter bőrébe bújni, hiszen a szerző nem
minden esetben (és az esetek többsége ilyen) azonosítható az egyes szám első személyben
megszólaló könyvbeli figurával.
Milyen mértékben mutathat be egy szerző negatív sztereotípiákat, illetve mennyiben kell
hinni annak, hogy egy szerző a saját életéből inspirálódik?



